fi fi fi sv fi fi fi fi sv fi fi fi fi de et fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Jos vastuu vaikeimmin työllistyvistä siirtyy kuntiin – mikä muuttuisi? - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Parhaillaan selvitetään vaikeimmin työllistyvien työvoimapalveluiden siirtoa resursseineen kuntien vastuulle. Hallitusohjelmaan sisältyvää asiaa selvittää työ- ja elinkeinoministeriön asettama työryhmävuoden loppuun mennessä. Siirtoa pohjustettiin jo edellisen hallituksen aikana ns. työllisyyspoliittisella kuntakokeilulla.
Kunnista on tullut runsaasti kannatusta ajatukselle – etenkin viimeisimmän työmarkkinatuen muutoksen jälkeen. Vuoden alusta kuntien rahoitusvastuuta lisättiin pitkään passiivisesti työmarkkinatukea saaneiden osalta. Siirtoa, tai ainakin sen kokeilemista, kannattaa myös Suomen Kuntaliiton Timo Kietäväinen.
Siirron toivotaan tuovan kunnille enemmän työkaluja pitkään työmarkkinatukea saaneiden palvelussa. Tällä hetkellä kuntien mahdollisuudet työllistymistä edistävässä palvelussa rajoittuvat pitkälti kuntouttavaan työtoimintaan.
Hajauttaminen voi myös vahvistaa valtion ohjausta
Vaikeimmin työllistyvien työvoimapalvelujen siirrossa kuntien vastuulle viitataan usein ns. Tanskan malliin. Tanskassa työvoimapalvelut kunnallistettiin jo vuosia sitten. Vähemmälle huomiolle on jäänyt, ettei palvelujen kunnallistaminen tarkoittanut, että kunnat saisivat itsenäisesti päättää palveluistaan. Sen sijaan kunnille asetettiin valtion puolelta erilaisia toiminta- ja raportointivaateita.
Viime vuonna ilmestyneessä ns. Kochin komitean loppuraportissa Tanskan työvoimapolitiikan uudistamiseksi yhtenä ehdotuksena olikin kuntien toimintavapauksien lisääminen ja valtion ohjauksen yksinkertaistaminen.
Samansuuntaisia kokemuksia on myös muista maista. Alankomaissa toimeentulotuen ja siihen liittyvän aktivoinnin siirtoa kunnille tuettiin taloudellisin kannustimin. Tavoitteena oli, että kunnissa olisi kehitetty uusia yksilöllisiä palvelukokonaisuuksia. Käytännössä taloudelliset kannusteet saivat kunnat etsimään nopeita lyhytaikaisia aktivointiratkaisuja.
Työvoimapalvelujen desentralisaatio eli hajauttaminen on ollut selkeä trendi OECD-maissa viime vuosikymmeninä. Kansainvälisessä tutkimuskirjallisuudessa on puhuttu paljon siitä, miten hajauttamisen avulla on itse asiassa voitu jopa vahvistaa valtion hallintaa ja ohjausta työttömien aktivoinnissa.
Tämä ei ole yksiselitteisesti huono tai hyvä asia, mutta näkökulma tuntuu jääneen sivuun kotimaisesta keskustelusta.
Vielä on runsaasti avoimia kysymyksiä
Työvoimapalvelujen järjestämisvastuun osittaiseen siirtoon liittyy vielä lukuisia avoimia kysymyksiä: Miten määritellään vaikeimmin työllistyvät? Miten meneillään olevat aluehallinto- ja sote-uudistukset huomioidaan vastuun siirrossa? Millainen rooli työ- ja elinkeinoministeriölle jää työvoimapolitiikan strategisesta ja operatiivisesta ohjauksesta vaikeimmin työllistyvien osalta? Kuinka itsenäisesti kunnat pystyvät toimimaan esimerkiksi työllisyysmäärärahojen käytössä?
Mikä sitten muuttuu, jos vastuu vaikeimmin työllistyvien työvoimapalveluista siirtyy kunnille? Tähän on vaikea vastata ilman vastauksia edellä esitettyihin kysymyksiin.
Vaarana on ainakin jako A- ja B-luokan työnhakijoihin. Niukkenevien työllisyysmäärärahojen todellisuudessa vastaus voi myös olla: ei paljon mikään.
Peppi Saikku erikoistutkija Sosiaalipolitiikan tutkimus, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.